Olqa Rubtsova
Olqa Nikolayevna Rubtsova (rus. О́льга Никола́евна Рубцо́ва; 20 avqust 1909, Moskva – 13 dekabr 1994, Moskva)— SSRİ şahmatçısı və şahmat üzrə qadınlar arasında dördüncü dünya çempionu. O, dörd dəfə SSRİ-də qadınlar arasında keçirilən çempionatın qalibidir (1927, 1931, 1937 və 1948). 1949–1950-ci illərdə keçirilən şahmat üzrə qadınlar arasında dünya çempionatında Lüdmila Rudenkodan 1 xal geri qalaraq, 2-ci yeri tutmuşdur. O, 1956-cı ildə Rudenkonu və Yelizaveta Bıkovanı qabaqlayaraq, dünya çempionu olmuşdur. Şahmat sahəsində nailiyyətlərə görə "Qırmızı əmək bayrağı" ordeni ilə təltif edilib (1957).